**Fluctuantă deasupra temerilor**

*Lidia Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am ascuns în canioane de cuvinte

Unde arborii cresc suspendați cu rădăcinile către cer

Iar gândul devine efemer ca o ecuație cuantică

În întinderi pierdute unde ceața îmi învăluie tristețea

Împingînd lamentările dincolo de gama văicărelii.

Căutând noi porturi de pace sub ceruri necunoscute

Oscilând echilibrul speranței pe o balanță de suflet grav

Orientată către infernul universal golit

De crucificarea aspirației către albastru

Ca o sămânță încolțitâ în embrion astral.

Esențe de nefericire împrejurul existenței

Declamând nebunia frenetică a greșelii

Cu amețeala căderii în absolutul ambițiilor

Fluctuantă deasupra temerilor

Pe puntea suspendării între abisuri.

©️Lidia Popa